засегнати от концентрацията, за която се подава уведомление. Това определение на засегнатия пазар се използва като основа за изискване на информация по редица други въпроси в настоящия формуляр „СО“. Това понятие може да се отнася както за съответен пазар на продукти, така и на услуги.
 Година: ако не е предвидено друго, всяко позоваване на думата „година“ в настоящия формуляр „СО“ трябва да се тълкува като календарна година. Ако не е предвидено друго, цялата изискваща се в настоящия формуляр „СО“ информация се отнася за годината, която предхожда годината, в която се подава уведомлението.
 Финансовите данни, които се изискват в раздел 4, се предоставят в евро по средния обменен курс за въпросните години или други засегнати периоди.
 Ако не е предвидено друго, всички позовавания на законови разпоредби в настоящия формуляр „СО“ представляват позоваване на съответните членове и параграфи от Регламента за сливанията.
 1.8. Описание на количествените икономически данни, събирани от съответните предприятия
 В случаите, в които за засегнатите пазари би могъл да бъде от полза количественият икономически анализ, опишете накратко данните, които събира и съхранява всяко от засегнатите предприятия в обичайния ход на своята търговска дейност, които биха могли да бъдат полезни за този анализ.
 Следват три примера за подходящи случаи и данни, които биха могли да бъдат от полза за количествен икономически анализ: концентрация между два доставчика на услуги, ползвани от бизнес клиенти, въз основа на структурирани процедури за възлагане на поръчки, при които кандидат-доставчици се конкурират и доставчиците или клиентите събират информация относно търга, а именно данни за участниците, офертите и резултатите от минали процедури по възлагане на поръчки; концентрация между производители на продукти за търговия на дребно, които се продават на крайните потребители и когато в продължение на значителен период от време се събират сканирани данни относно покупките на потребителите в магазините; концентрация между доставчици на мобилни телефонни услуги на крайни клиенти, при която регулаторните органи по далекосъобщенията събират данни относно прехвърлянето към друг доставчик на мобилни телефонни услуги.
 Описанието на данните следва да включва по-специално информация относно вида на тези данни (информация за продажбите или офертите, маржовете на печалбата, подробностите относно процеса на възлагане на поръчки и др.), нивото на класификация (по държави, продукти, клиенти, договори и т.н.), периода, за който данните са на разположение, и техния формат.
 Информацията, изисквана в точка 1.8 от настоящата уводна част, не е необходима, за да бъде пълен формулярът „СО“. Въпреки това, предвид законовите крайни срокове за контрола на сливанията в Европейския съюз, уведомяващите страни се приканват да предоставят тези сведения възможно най-рано в случаи и за пазари, за които количественият анализ вероятно ще е полезен.
 За повече насоки въпросните предприятия могат да направят справка в работния документ на Комисията „Най-добри практики в областта на представянето на икономически доказателства и събиране на данни в случаите, свързани с прилагането на член 101 и член 102 от ДФЕС“, публикуван на уебсайта на ГД „Конкуренция“ и актуализиран периодично.
 1.9. Международно сътрудничество между Комисията и другите органи за защита на конкуренцията
 Комисията насърчава съответните предприятия да улеснят международното сътрудничество между Комисията и другите органи за защита